

VLADA REPUBLIKE HRVATSKE

Zagreb, 14. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju suglasnosti za uspostavu diplomatskih odnosa između Republike Hrvatske i Togoanske Republike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2023. godine donijela

**Z A K LJ U Č A K**

1. Vlada Republike Hrvatske daje suglasnost za uspostavu diplomatskih odnosa između Republike Hrvatske i Togoanske Republike.
2. Zajedničko priopćenje o uspostavi diplomatskih odnosa potpisat će ministar vanjskih i europskih poslova. U slučaju spriječenosti ministra vanjskih i europskih poslova ovlašćuje se izvanredni i opunomoćeni veleposlanik – stalni predstavnik Republike Hrvatske pri Organizaciji Ujedinjenih naroda u New Yorku da uspostavi diplomatske odnose između Republike Hrvatske i Togoanske Republike potpisivanjem Zajedničkog priopćenja.

Klasa:

Urbroj:

Zagreb, \_\_\_\_\_\_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

OBRAZLOŽENJE

Vlada Togoanske Republike inicirala je uspostavu diplomatskih odnosa s Republikom Hrvatskom. Prema mišljenju Ministarstva vanjskih i europskih poslova ne postoje političke zapreke za uspostavu diplomatskih odnosa te držimo da bi uspostava istih doprinijela razvijanju okvira za suradnju s Togoanskom Republikom na područjima od obostranog interesa za naše dvije države.

Uspostava diplomatskih odnosa i daljnji razvoj suradnje s državama članicama Ujedinjenih naroda od primarnog je značaja za Republiku Hrvatsku radi jačanja njezinog položaja u međunarodnoj zajednici. Nadalje, Europska unija je odlučna ojačati odnose s afričkim državama te izgraditi sveobuhvatno političko partnerstvo, temeljeno na uzajamnim interesima i obvezama.

Slijedom navedenog, predlaže se Vladi Republike Hrvatske donošenje Zaključka o davanju suglasnosti za uspostavu diplomatskih odnosa između Republike Hrvatske i Togoanske Republike, kojim se utvrđuje da će Zajedničko priopćenje o uspostavi diplomatskih odnosa potpisati ministar vanjskih i europskih poslova RH, a u slučaju njegove spriječenosti za potpisivanje Zajedničkog priopćenja ovlašćuje se izvanredni i opunomoćeni veleposlanik – stalni predstavnik Republike Hrvatske pri Organizaciji Ujedinjenih naroda u New Yorku.